Source: https://www.prosport.ro/highlight/exclusiv-nu-va-ramane-vestea-care-ar-provoca-un-adevarat-cutremur-in-handbalul-romanesc-csm-bucuresti-trasa-la-raspundere-nu-are-cum-e-imposibil-17907402
Timestamp: 2020-07-14 03:58:10+00:00

Document:
EXCLUSIV | "Nu va rămâne". Vestea care ar provoca un adevărat "cutremur" în handbalul românesc. CSM București, trasă la răspundere: "Nu are cum, e imposibil" - Prosport
Autor: Dan Mirea Publicat: 11 Mar. 2019, 13:48 Actualizat: 11 Mar. 2019, 17:06 Highlight
Salariul de 17.366 de euro pe lună al Cristinei Neagu reprezintă factorul care împiedică, pentru moment, prezența handbalistei și pe viitor la CSM București. Clubul nu acceptă o mărire, în timp ce cea mai bună handbalistă a lumii ar dori o mărire. Din exterior, Vasile Stîngă a analizat la ProSport LIVE șansele ca Neagu să rămână la echipa din București, iar veștile nu sunt bune.
CSM București și Cristina Neagu mai au timp să se înțeleagă în privința contractului, întrucât înțelegerea va expira în vară. Totuși, așa cum era de așteptat, Neagu ar fi primit o propunere de la o altă echipă importantă a Europei.
Vasile Stîngă și-a expus părerea în legătură cu Cristina Neagu, dar și despre deciziile care se iau la CSM București: „Eu cred că nu va rămâne. Fac tam-tam că CSM a făcut mari achiziții. Să fim serioși. S-au făcut achiziții proaste, în afară de Pintea și Dedu. Celelalte nu sunt achiziții la nivelul unei câștigătoare de Champions League, nici Martin, nici Torstensson. O echipă, care e mulțumuită de tine și vrea să te păstreze face pe dracu” în patru să te păstreze. De ce a plecat din Franța? Părerea mea e că s-au făcut achizițiii proaste și nu cred că se califică în Final Four (n.r. – în Liga Campionilor). Nu are cum să bată Metz. Nu are cum, e imposibil!”, a declarat fostul handbalist la ProSport LIVE.
Primarul general al Capitalei, Gabriela Firea, a spus că Primăria Capitalei nu poate oferi mai mult față de salariul pe care Neagu îl are în prezent, adică 17.366 de euro lunar: „Au fost mai multe discuții în ultima perioadă. Cristina Neagu are acum un salariu de 17.500 de euro, iar impresarul ei cere o mărire la 20-21.000 de euro. Doamna Gabriela Szabo m-a informat despre asta. Cu tot respectul pentru performanța ei și pentru valoarea ei, dar noi nu ne permitem să oferim mai mult decât salariul existent. I-am făcut o ofertă de a menține salariul de până acum”, a declarat Firea la Digi Sport.
Cristina Neagu este legitimată din 2017 la CSM București, iar în cariera sa a mai trecut pe la HC Activ Ploiești, Rulmentul Brașov, Oltchim Râmnicu Vâlcea și ZRK Bucudnost.
Tags: achizitiicalificarecristina neagucsm bucurestipastrareplecare csm bucurestirefuz

References: CSM 
 CSM 

CSM 
 CSM 
 CSM 
 CSM 
 csm